JY LEES NOU Aktrise Lizelle de Klerk is verloof
"Ek voel of ek op wolke loop," het Lizelle opgewonde aan SARIE.com vertel. Ja, sy't geweet hy gaan haar iewerste vra. En sy't gehoop dit sou tydens hul vakansie in Mosambiek gebeur. Maar toe hy voor haar kniel, was sy steeds sprakeloos.
"Gewoonlik het ek altyd iets te sê. Maar toe hy my vra, het ek net geknik."
"Dit was net vir 10 dae, maar die vakansie was ongelooflik."
"En toe ek omdraai is Duwayne gekniel voor my. Hy het dadelik begin praat: 'Ek's lief vir jou, jy's myne. Sal jy met my trou?' Ek kon nie iets sê nie en het net geknik. Toe het ek hom gesoen. En toe vra hy vir my of ek nie eers die ring wil sien nie. Ek was so opgewonde ek het skoon van die ring vergeet."
"Duwayne het van die eerste oomblik geweet hy gaan met my trou. Hy het absoluut vertrou dat dit sou gebeur, hy het bly glo ten spyte van als. Die Here het ’n groot rol in ons verhouding, hy het ons weer bymekaar gebring. En toe hy my vra om te trou het ons albei gehuil, want ons verhouding het verskillende draaie gevat."
"Ek is so lief vir hom. Hy is so goed vir my."
"Ek wou vroeër getrou het, maar dit sou ’n bietjie moeilik wees. Ek is nie die mees georganiseerde bruid nie, maar ek en my mamma het die afgelope naweek reeds begin beplan."